b'\n_START_ARTICLE_\nAmeri\xc5\xa1ka katalpa\n_START_SECTION_\nOpis\n_START_PARAGRAPH_\nAmeri\xc5\xa1ka katalpa zraste v vi\xc5\xa1ino od 15 - 18 m in ima premer debla do 1 m. Skorja drevesa je siva in pri odraslih primerkih razpoka na ve\xc4\x8dje plo\xc5\xa1\xc4\x8de. Kro\xc5\xa1nja je obi\xc4\x8dajno nepravilnih oblik, veje pa so krhke. Sok drevesa je grenak._NEWLINE_Listi so sr\xc4\x8daste oblike, dolgi med 20 in 30 cm ter \xc5\xa1iroki med 15 in 20 cm. Drevo odganja pozno, listi pa iz glavnih \xc5\xbeil izlo\xc4\x8dajo poseben nektar. Drevo je priljubljeno zaradi lepih, trobentasto oblikovanih cvetov, s premerom med 2,5 in 4\xc2\xa0cm, ki so v zbrani v grozdih po 20 do 40 cvetov. V Sloveniji cveti med junijem in julijem, njen vonj pa naj bi celo odganjal muhe in komarje'